Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 799/09/4404	Nové Zámky, 5.8.2013
EEČ : 2-33-83-2013

U Z N E S E N I E

Trestná vec:	obvinený XXXXX a spol.  
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.4.2010, spisová značka 2 Pv 799/09/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po predchádzajúcej dohode v presne nezistenom čase v mesiaci september r. 2008 bez predchádzajúceho súhlasu poškodenej XXXXX, užívateľov XXXXX a XXXXX v priestore pred domom č. XXXXX v obci XXXXX zmocnili sa jej osobného motorového vozidla zn. Fiat 126 evidenčného čísla XXXXX, majúceho hodnotu 300,- €, a jazdili na ňom po obci XXXXX, pričom došlo k poškodeniu tohto vozidla, čím spôsobili poškodenej XXXXX. škodu vo výške 300,- €.

Uznesením prokurátora Okresnej prokuratúry XXXXX zo dňa 13.4.2010, spisová značka 2 Pv 799/09/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
2.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 2 Pv 799/09 z 13.04.2010 podľa § 216 odsek 1 Trestného poriadku podmienečne zastavil trestné stíhanie proti obvineným XXXXX a XXXXX pre prečin neoprávneného používania cudzieho motorového vozidla spolupáchateľstvom podľa § 20 k § 216 odsek 1 Trestného zákona, ktorého sa dopustili tak, že po predchádzajúcej dohode v presne nezistenom čase v mesiaci september r. 2008 bez predchádzajúceho súhlasu poškodenej XXXXX, užívateľov XXXXX a XXXXX v priestore pred domom č. XXXXX v obci XXXXX zmocnili sa jej osobného motorového vozidla zn. Fiat 126 evidenčného čísla XXXXX, majúceho hodnotu 300,- €, a jazdili na ňom po obci XXXXX, pričom došlo k poškodeniu tohto vozidla, čím spôsobili poškodenej XXXXX škodu vo výške 300,- €.
	Podľa § 216 odsek 2 Trestného poriadku okresný prokurátor v Nových Zámkoch týmto svojím uznesením určil obidvom týmto obvineným skúšobnú dobu na 3 roky. Toto uznesenie nadobudlo právoplatnosť dňa 13.05.2010.
	Tesne po uplynutí tejto skúšobnej doby som skúmal, či títo obvinení v priebehu určenej skúšobnej doby viedli riadny život, to znamená, či sa nedopustili trestného činu alebo hoci aj len priestupku. V rámci toho som z Obvodného úradu XXXXX, Odboru všeobecnej vnútornej správy XXXXX vyžiadal na obidvoch obvinených výpisy z evidencie priestupkov a z Generálnej prokuratúry Slovenskej republiky Bratislava odpisy z registra trestov na nich.
	Podľa výpisu z evidencie priestupkov na obvineného XXXXX z 24.05.2013 tento má v ňom jeden záznam pre priestupok proti majetku podľa § 50 odsek 1 zákona SNR č. 372/1990 Zb. z 28.08.1990 Zb. o priestupkoch, za čo mu bolo uložené pokarhanie. Tento priestupok však bol spáchaný ešte dňa 31.01.2009, to znamená pred začiatkom skúšobnej doby, určenej v uvedenom uznesení okresného prokurátora v Nových Zámkoch o podmienečnom zastavení trestného stíhania.
	Obvinený XXXXX má vo výpise z evidencie priestupkov z 28.05.2013 dva záznamy, naposledy pre priestupok proti majetku podľa § 50 odsek 1 zákona SNR č. 372/1990 Zb. z 28.08.1990 Zb. o priestupkoch, za čo mu bolo uložené pokarhanie. Tento priestupok však bol spáchaný ešte dňa 08.10.2010, to znamená pred viac ako 2 a pol rokmi.
	V odpisoch z registra trestov na obidvoch obvinených z Generálnej prokuratúry Slovenskej republiky z 30.05.2013 okrem uvedeného podmienečného zastavenia trestného stíhania nie je žiaden iný záznam.
	Tieto skutočnosti nasvedčujú tomu, že obvinení XXXXX a XXXXX v uvedenej skúšobnej dobe podmienečného zastavenia trestného stíhania v podstate viedli riadny život. Preto je potrebné vysloviť, že sa v tejto skúšobnej dobe osvedčili.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor